Ain Riistan

Ain Riistan (sündinud 28. septembril 1965 Tartus) on eesti usuteadlane.Eesti teaduse biograafiline leksikon, 3. köide

Elulugu

Ain Riistan lõpetas 1991 Tartu Õhtukeskkooli, 1995 Kõrgema Usuteadusliku Seminari ja 1997 Tartu Ülikooli usuteaduskonna.

1999. aastal kaitses ta Tartu Ülikooli usuteaduskonnas magistritöö "Antiookia Ignatiose kristoloogia käsitletuna ajaloolistes seostes postliberaalse teoloogia perspektiivis" ja sai teoloogiamagistri (mag. theol) kraadi. 2011. aastal kaitses ta samas teaduskonnas doktoriväitekirja ja sai teoloogiadoktori (dr. theol) kraadi. Tema väitekirja teema oli " Ajalooline Jeesus: teaduse probleem religiooni kontekstis", juhendajad Anne Kull ja Peeter Torop.Ain Riistan Eesti Teadusinfosüsteem. Vaadatud 18.10.2013.

Riistan oli aastatel 1995–2001 Kõrgema Usuteadusliku Seminari süstemaatilise teoloogia ja võrdleva usundiloo lepinguline õppejõud, aastast 2001 süstemaatilise teoloogia lektor, 1998–1999 Sisekaitse Akadeemia erakorraline lektor, aastast 2001 Tartu Teoloogia Akadeemia Uue Testamendi lektor, 1997–1999 Tartu Ülikooli sotsiaalteaduskonna semiootikaosakonna õppeülesande täitja, 1997–2002 Tartu Ülikooli usuteaduskonna õppeülesande täitja, aastast 2002 Uue Testamendi lektor. 1996–1997 täiendas end Tšehhis International Baptist Theological Seminary's ja Praha Karli Ülikooli protestantlikus teoloogiateaduskonnas. Akadeemilise Teoloogia Seltsi liige (1999, aastast 2002 esimees), aastast 2003 Usuteadusliku Ajakirja peatoimetaja, Eesti Akadeemiline Usundiloo Seltsi liige (2006); ta on koordineerinud TÜ-s religiooniantropoloogia eriala väljaarendamist.

Teadustöö
Uurimisvaldkond: kultuur ja religioon; Uue Testamendi sotsiaal-ajaloolised uuringud; varakristlike tekstide hermeneutika.

Tunnustus

 2015 Tartu Ülikooli aumärk

Teoseid
 Kultuurilis-lingvistilisest religioonikäsitlusest varakristliku kristoloogia näitel. // Via Theologica 2 (1999)
 Some Thoughts about Stupidity: The Case of Theophilus of Antioch. // Forschungen zur Anthropologie und Religionsgeschichte (FARG) 33 (1999)
 Was the Concept of the Son of Man Abandoned, and Why? // FARG 34 (2001)
 Living with the Sermon of the Mount. An Uncomfortable Presence of Transcendence. // FARG 36 (2003)
 Mõistujutt kahest pojast: Mt 21,28-32 erinevad tekstivariandid ja nende mõistmise võimalused. // Usutead Ajakiri 51 (2003) 1
 Terroritekstid Piiblis. Religioon ja poliitika. // Kaitseväe Ühendatud Õppeasutused. Toim 4 (2005)
 Aspects of Identity-Related Bible Reading: Estonian Churches in the Wake of Referendum about Estonia Joining the EU. // FARG 40 (2006).

Viited

Kirjandus


Välislingid


 "Ain Riistan – 50" Universitas Tartuensis, september 2015
 Pille Priks. Ain Riistan: “Tegelikult on Vikipeedias selliseid asju, mida mitte kusagilt mujalt ei saa.” Wikimedia Eesti, 19. jaanuar 2023

Kategooria:Eesti teoloogid
Kategooria:Tartu Ülikooli usuteaduskonna õppejõud
Kategooria:Tartu Ülikooli humanitaarteaduste ja kunstide valdkonna õppejõud
Kategooria:Sündinud 1965